S'avocadeddu

S'iscrivania 'e Nanni Salvagnolu
est guasi un'istudiu legale:
be-i tenet su codice penale,
tzivile e procedura. Ma no solu;

b'at in sa linna, intzisu a puntarolu,
chi sa lege po totu est uguale.
Issu, che presidente 'e tribbunale,
est in toga niedda e cicïolu.

Su babbu no nde cabet prus in pannos1,
ch'est poninde sos corros in sa nue2.
Eris rìsidu-rìsidu l'at nadu:

«Mancu onnumannu tou, ch'est istadu
istudiende3 po paritzos annos,
connoschiat su codice che tue».

Su tres de Triulas 1973

1In pannos: dall’orgoglio di avere un figlio avvocato;
2In sa nue: Ma questo degno motivo di orgoglio è subito ridicolizzato dall’inserimento nel verso de sos corros che riporta il tenore del discorso ad una grassa trivialità rincarata poi dal verso successivo.
3Istudiende: studiando. Si riferisce però ad un’occupazione di studio particolare. L’occupazione dei carcerati che occupavano il loro tempo nello studio dei codici per i quali erano stati incarcerati.